Santiago del Estero (urbo)

Santiago del Estero estas urbego kaj universitata urbo (ekde 1960) en Provinco Santiago del Estero, kies provinca ĉefurbo estas.
eta|Monumento en Santiago del Estero 
 Bazaj informoj 
 Koordinatoj: 
 Areo: 40 km²
 Loĝantaro: 352 192 en 2010
 Supermara alteco: 182 m
 Horzono: UTC-3h
 Poŝtkodo: G4200
 Telefonkodo: +54 385

 Geografio 
Santiago del Estero situas laŭ rivero en la norda parto de la lando. San Miguel de Tucumán troviĝas 143, Saltaurbo 353, Córdoba 402, Resistencia 522, Rosario 671, Mendoza (urbo) 716, Bonaero 925, La Plata 996, Mar del Plata 1297 km. 

 Historio 
Santiago del Estero estas la plej malnova urbo fondita fare de hispanoj en Argentino. Ĝi estis fondita en 1553. La urbo kun la ĉirkaŭaĵo estas hejmo de parolantoj de la keĉua lingvaro, la iama lingvo de inkaoj. Tio estas unu el la malmultaj indiĝenaj lingvoj pluvivantaj en moderna Argentino.

Baldaŭe la urbo iĝis diocezo kaj administra centro. En la 19-a jarcento la vigla ligna industrio senarbarigis la ĉirkaŭaĵon. La unua trajno atingis la urnon en 1884. La konstruado de digo en 1950 moderigis la konstantan akvomankon de la urbo kaj spronis la kreskon de la loka agrikulturo, surbaze de  kotonoj, maizoj kaj olivoj. La provinco, aliflanke, restis unu el la plej malbona en Argentino, malavancante plu. En 1993 tumulto okazis, ĉar la laboristoj ne ricevis la salajron.

 Klimato 
Santiago del Estero situas en subtropika klimato kun seka sezono - kutime vintro kaj foje aŭtuno. Jare pluvas po 300 mm. La averaĝa temperaturo estas 20 °C, la varma rekordo estis en decembro kun 45 °C. En junio omi mezuris la plej malaltan temperaturon: -9 °C.

 Trafiko 
La flughaveno situas 6 kilometrojn norde de la grandurbo kaj ĝi havas regulajn flugojn al Bonaero kaj San Miguel de Tucumán. Santiago del Estero estas ligitaj per vojoj kaj fervojoj ekzemple al Rosario.

 Vidindaĵoj 
 katedralo
 diversaj muzeoj
 monaĥejo

 Ĝemelurboj 
  Tarija, Bolivio
  Santa Cruz de la Sierra, Bolivio
  Copiapó, Ĉilio
  Suzhou, Ĉinio
  Talavera de la Reina, Hispanio
  Hama, Sirio

 Vidu ankaŭ 
 Santiago del Estero (stacidomo)

 Fontoj 
 angla Vikipedio helpe de WikiTrans
 hompaĝo 
 mapo, distancoj 

 vetero


Kategorio:Provinco Santiago del Estero
Kategorio:Urboj de Argentino